खेमचंद्र प्रकाश की सिफारिश की वजह से मोहिन्दर को वर्ष 1948 में प्रदर्शित फिल्म सेहरा में बतौर संगीतकार काम करने का अवसर मिल गया। इस फिल्म से हालांकि उन्हें कोई खास पहचान नही मिली। वर्ष 1950 में प्रदर्शित फिल्म नीली से बतौर संगीतकार मोहिन्दर कुछ हद तक अपनी पहचान बनाने में कामयाब रहे। इस फिल्म में देवानंद और सुरैया ने मुख्य भूमिकायें निभायी थी। इस फिल्म के लिए मोहिन्दर ने सात हजार रूपए लिए थे।